**Výzva na predloženie ponuky.**

Obec Ladomirová, Ladomirová 33, 090 03 Ladomirová

Vec: **Výzva na predloženie ponuky**

Obec Ladomirová, ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky

**„Sanačné práce – aktivita B“**

1. **Identifikácia verejného obstarávateľa:**

**Verejný obstarávateľ v zmysle § 7 ods. 1 písm. b) zákona č. 343/2015 Z.z. o ZVO:**

**Názov verejného obstarávateľa: Obec Ladomirová**

Sídlo: Ladomirová 33, 090 03 Ladomirová

Štatutárny zástupca: PhDr. Vladislav Cuper

IČO: 00330671

DIČ: 2020808757

Tel.: +421 905 820 680

Fax: 054/752 26 26

E-mail: starosta.ladomirova@gmail.com

Internetová stránka: <http://obecladomirova.sk/>

1. **Miesto predloženia/doručenia ponuky:**

Uchádzač predloží ponuku e-mailom na e-mailovú adresu spoločnosti splnomocnenej na výkon VO: vo.maianaconsulting@gmail.com alebo poštou na adresu prevádzky spoločnosti splnomocnenej na výkon VO:

***Maiana Consulting, s.r.o.***

MUDr. Pribulu 148

089 01 Svidník

1. **Kontaktná osoba na prevzatie ponuky:**

Spoločnosť splnomocnená na realizáciu VO – Maiana Consulting, s.r.o., PhDr. Alena Nováková – konateľka spoločnosti, v prípade predloženia cenovej ponuky poštou môžu zásielku prevziať aj osoby splnomocnené na preberanie zásielok.

1. **Predmet obstarávania:**

**Predmet zákazky:** Predmetom zákazky je sanácia miest s nezákonne umiestneným odpadom na území obce a úprava predmetných území do pôvodného stavu.

**Názov zákazky:** „Sanačné práce – aktivita B“

**Stručný opis zákazky:** Predmetom zákazky je sanácia miest s nezákonne umiestneným odpadom na území obce a úprava predmetných území do pôvodného stavu. Tieto nezákonné skládky odpadu sú situované v troch lokalitách:

Miesto č.1 – parcela KN C č.1246/189

Miesto č.2 – parcela KN E č.747/468

Miesto č.3 – parcela KN E č.790/69

Sanácia skládok bude pozostávať z nasledujúcich činnosti:

* Zber odpadu
* Odvoz odpadu
* Uloženie a zneškodnenie odpadu
* Sanácia a rekultivácia dotknutého územia do pôvodného stavu
1. **Typ zmluvy, ktorá bude výsledkom verejného obstarávania:** Zmluva o poskytnutí služieb
2. **Podrobný opis predmetu zákazky (predmetu obstarávania):**

V katastrálnom území obce Ladomirová sa nachádzajú miesta s nezákonne umiestneným odpadom, ktoré sú situované v troch lokalitách:

**Miesto č.1 –** parcela KN C, parc. č.1246/189

**Miesto č.**2 – parcela KN E, parc. č.747/468

**Miesto č.**3 – parcela KN E, parc. č.790/69

Tieto skládky sú umiestnené na voľnom priestranstve a sú voľne prístupné. Stávajú sa nebezpečnými z hľadiska šírenia chorôb, rozmnožovania parazitov, znečisťovania povrchových i podzemných vôd. Tieto skládky predstavujú významnú environmentálnu záťaž.

**Predmetom projektu je sanácia týchto miest s nezákonne umiestneným odpadom na území obce a úprava predmetných území do pôvodného stavu.** Sanáciou skládky chce obec prispieť k trvalo udržateľnému zlepšeniu životného prostredia v obci Ladomirová a tiež zabrániť ďalšiemu nelegálnemu vývozu odpadu.

Medzi navrhované aktivity projektu v rámci sanácie skládky patria nasledujúce činnosti:

**Zber odpadu**

* Odkrytie nahromadeného odpadu prekrytého zeminou pomocou nakladača resp. mechanizmu
* Odťaženie nasypaného odpadu z ťažko dostupného svahu pomocou mechanizmu
* Nakládka nahromadeného zmiešaného a veľkoobjemového odpadu nakladačom do pristavených vozidiel

**Odvoz odpadu**

* Odvoz odpadu do miesta zhromažďovania

**Uloženie a zneškodnenie**

* Zvyšný nespracovateľný odpad bude uložený a zneškodnený na riadenej skládke odpadov

**Sanácia a rekultivácia dotknutého územia do pôvodného stavu**

* Vyrovnanie terénu a plošná úprava terénu – zarovnanie nerovností, odstránenie kusového odpadu, nevyhovujúcich časti, zásyp zhutnených jám, šachiet, rýh alebo zárezov okolo objektov
* Navezenie zeminy tak, aby okolitá pôvodná vegetácia zostala zachovaná
* Založenie lúčneho trávnika výsevom ďatelinotrávy, jeho ošetrenie a uvalcovanie
1. **Predpokladaná hodnota zákazky: 13 957,08 EUR bez DPH**
2. **Miesto a termín dodania predmetu zákazky:**

**Miesto dodania:** Východné Slovensko, Prešovský kraj, okres Svidník, katastrálne územie Obce Ladomirová, parcela KN C č.1246/189, parcely KN E č.747/468 a parcela KN E č.790/69

**Termín dodania:** najneskôr do dvoch mesiacov po protokolárnom prevzatí miesta plnenia predmetu Zmluvy o poskytovaní služieb

1. **Lehoty na dodanie alebo dokončenie predmetu zákazky alebo trvanie zmluvy:** v súlade s čl. V. Zmluvy o poskytovaní služieb (viď príloha č. 4 – Návrh Zmluvy o poskytovaní služieb)
2. **Súťažné podklady k výzve na predloženie cenovej ponuky:** bez úhrady sú súčasťou výzvy
3. **Financovanie predmetu zákazky:** Poskytovateľ: Ministerstvo práce, sociálnych vecí a rodiny Slovenskej republiky, v zastúpení Ministerstva vnútra Slovenskej republiky, operačný program: Ľudské zdroje, spolufinancovaný z Európskeho fondu regionálneho rozvoja a vlastných zdrojov verejného obstarávateľa
4. **Lehota na predloženie ponuky:** do 09.08.2019
5. **Spôsob predloženia ponuky:**
* **E-mailom** na e-mailovú adresu: vo.maianaconsulting@gmail.com, uchádzač uvedie **názov predmetu e-mailu: Ladomirová, Sanačné práce – aktivita B**
* **Poštou alebo kuriérom** na adresu spoločnosti pre styk so záujemcami a uchádzačmi (viď bod 19. tejto Výzvy). Cenová ponuka musí byť vložená v uzavretej obálke, ktorá **musí obsahovať nasledovné údaje:**
* Adresa kontaktného miesta pre verejné obstarávanie (bod 19. tejto Výzvy)
* Obchodné meno a sídlo, resp. miesto podnikania uchádzača
* **Označenie: Ladomirová, Sanačné práce – aktivita B, - „NEOTVÁRAŤ“**
1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

Kritériom na vyhodnotenie ponúk je najnižšia celková cena v EUR s DPH na celý predmet zákazky. V prípade, ak uchádzač nie je platcom DPH bude posudzovaná cena celkom. Pravidlo uplatnenia kritéria vyhodnotenia ponúk: poradový systém. Ponuke s najnižšou celkovou cenou predmetu zákazky bude priradené prvé miesto, ostatným ponukám druhé, tretie, atď. Úspešnou ponukou sa stane ponuka, ktorá sa umiestni na prvom mieste, ostatné ponuky sa stanú neúspešnými.

1. **Pokyny na zostavenie ponuky:**
* Cenová ponuka musí byť vypracovaná v štátnom jazyku (t.j. v slovenskom jazyku). Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka, to neplatí pre doklady a dokumenty vyhotovené v českom jazyku.
* Ponuka musí byť komplexná, nesmie byť rozdelená. Predmet zákazky nie je možné rozdeliť medzi viacerých uchádzačov. Cenová ponuka musí byť predložená ako celok. Variantné riešenia nie sú prípustné.
* **Požadujeme, aby ponuka obsahovala nasledovné doklady a údaje**:
	+ **Vyplnený Výkaz-výmer –** cenovú ponuku je potrebné vypracovať podľa Výkazu-výmer, ktorý tvorí prílohu č.1 tejto Výzvy.
	+ **Identifikačné údaje uchádzača,** ktoré tvoria prílohu č.2 tejto Výzvy, v ktorom zároveň uchádzač vyjadrí súhlas so zmluvnými podmienkami uvedenými v prílohe č.4 Výzvy (Návrh Zmluvy o poskytovaní služieb)
	+ **Návrh uchádzača na plnenie kritéria na vyhodnotenie ponúk,** ktorý tvorí prílohu č.3 tejto Výzvy
	+ **Vyplnený návrh Zmluvy o poskytovaní služieb,** ktorý tvorí prílohu č.4 tejto Výzvy. Uchádzač musí spĺňať podmienku podľa § 32 ods. 1 písmena e) zákona č. 343/2015 – t.j., že je oprávnený dodávať tovar, uskutočňovať stavebné práce alebo poskytovať službu. Uchádzač doklad o splnení uvedenej podmienky nemusí predkladať, spoločnosť splnomocnená na výkon VO si ju overí z dostupných zdrojov.
1. **Otváranie ponúk:** 12.08.2019 o 9:00 hod. v sídle spoločnosti Maiana Consulting, s.r.o.
2. **Postup pri otváraní ponúk:** otváranie ponúk sa uskutoční bez prítomnosti uchádzačov za účasti verejného obstarávateľa a osoby poverenej k realizácii verejného obstarávania.
3. **Lehota viazanosti ponúk**: do 30.04.2020
4. **Osoby určené pre styk so záujemcami a uchádzačmi:**

**Názov spoločnosti:** Maiana Consulting, s.r.o.

**Sídlo:** MUDr. Pribulu 148, 089 01 Svidník

**Kontaktná osoba:** PhDr. Alena Nováková

**Tel.**: +421 902 761 837

1. **Ďalšie informácie verejného obstarávateľa:**
* Po vyhodnotení predložených ponúk na základe kritéria na vyhodnotenie ponúk bude uchádzačom odoslané oznámenie o výsledku vyhodnotenia ponúk
* Výsledkom verejného obstarávania bude uzavretie Zmluvy o poskytovaní služieb. Zmluva bude uzavretá v súlade s podmienkami súťažných podkladov a ponukou úspešného uchádzača. Úspešný uchádzač berie na vedomie, že verejný obstarávateľ je povinný v zmysle zákona č. 343/2015 Z.z. o verejnom obstarávaní a zákona č. 211/2000 Z.z. o slobode informácií zverejniť uzavretú Zmluvu o poskytovaní služieb. Zmluva o poskytovaní služieb s úspešným uchádzačom bude podliehať režimu odkladacej účinnosti Zmluvy, ktorá spočíva v tom, že dôjde k schváleniu procesu verejného obstarávania. V prípade neschválenia procesu verejného obstarávania poskytovateľom nenávratného finančného príspevku si verejný obstarávateľ vyhradzuje právo využiť inštitút odkladacej podmienky a následne Zmluvu anulovať.
* Verejný obstarávateľ zmluvne zaviaže úspešného uchádzača, že počas doby realizácie služieb zamestná podľa zákona č. 331/2001 Z.z. (Zákonník práce) minimálne jednu osobu, ktorá
1. patrí k marginalizovanej rómskej komunite
2. je nezamestnaná, pričom uprednostnená bude dlhodobo nezamestnaná osoba.

Pri hľadaní vhodných uchádzačov o zamestnanie spĺňajúcich komulatívne predpoklady podľa písmena a) a b) vyššie poskytne verejný obstarávateľ úspešnému uchádzačovi potrebnú súčinnosť spočívajúcu v predložení zoznamu osôb, ktoré tieto predpoklady spĺňajú.

* Verejný obstarávateľ si vyhradzuje právo neprijať ani jednu ponuku v prípade, že predložené ponuky budú v rozpore s finančnými možnosťami verejného obstarávateľa, alebo inak nevýhodné pre verejného obstarávateľa.
* Doručená ponuka bude zahrnutá do vyhodnotenia ponúk len v prípade, že jej obsah je v súlade s podmienkami definovanými vo Výzve na predkladanie ponúk, doručená ponuka obsahuje všetky náležitosti uvedené vo Výzve a bola predložená v určenej lehote na predkladanie ponúk.

Ladomirová, 31.07.2019

S úctou,

..........................................................

*Dátum, podpis, pečiatka*

**Prílohy:**

Príloha č. 1 – Výkaz-výmer

Príloha č. 2 – Identifikačné údaje uchádzača

Príloha č. 3 – Návrh uchádzača na plenenie kritéria na vyhodnotenie ponúk

Príloha č. 4 – Návrh Zmluvy o poskytovaní služieb